تورکیه، روسیا، ایران و سوریه خاریجی ایشلر ناظیرلری آراسیندا گؤروش می‌ین 10-دا مسکوادا کئچیریله بیلر.
NTV-نین جان‌لی یاییمیندا گوندمی دیرلن‌دیرن تورکیه-‌نین خاریجی ایشلر ناظیری مولود چاووش اوغلو دئییب.
"داها اول حاضیرلیق گؤروش‌لری کئچیریلیب، بوتون دانیشیق‌لار بیر یول خریطه‌سی چرچیوه‌سینده آپاریلیر. تکنیکی گؤروش‌لر، خصوصیله ساحه‌ده تهلوکه‌سیزلیگین آرتیریلماسی، ترورلا موباریزه مؤوضوع لاری اطراف‌لی موذاکیره ائدیلیر. دیگر طرف‌دن، خاریجی ایشلر ناظیرلرینین معاوینلرینین ده گؤروشو اولوب. ایندی روس‌لاردان تاریخ تکلیف‌لری گلیب. بئله بیر گؤروش یقین کی، می‌ین 10-دا باش توتا‌جاق. حاضیردا ایران پرزیدنتی افریقا سفرینه چیخما‌لیدی. اونا گؤره ده ایران‌دان کیمین ایشتیراک ائدجگی دقیق دئییل. بو مسئله آیدینلاشدیریلماییب، اما نتیجه‌ده بو گؤروشو ده کئچیرجییک. گؤروش مسکوادا پلانلاشدیریلیر".
